ai4bharat/Pralekha huggingface dataset:
ఈశాన్య ప్రాంత అభివృద్ధి మంత్రిత్వ శాఖ
‘ఎంఎస్ఎంఈ రంగంలో ఈశాన్య ప్రాంతంలో అవకాశాలను సద్వినియోగం చేసుకునేందుకు పోటీతత్వాన్ని పెంపొందించడం’ అనే అంశంపై ఏర్పాటైన సదస్సులో ప్రసంగించిన కేంద్ర ఈశాన్య ప్రాంత అభివృద్ధి, పర్యాటక మరియు సాంస్కృతిక శాఖ మంత్రి శ్రీ జి. కిషన్ రెడ్డి
ఎంఎస్ఎంఈ రంగం ఆర్థిక వ్యవస్థకు వెన్నెముక
ఆత్మనిర్భర్ భారత్ సాధన దిశలో ఎంఎస్ఎంఈ రంగం తోడ్పడుతుంది... కేంద్ర మంత్రి
ఈశాన్య ప్రాంతంలో సమ్మిళిత అభివృద్ధి సాధించేందుకు ఈశాన్య ప్రాంతంలోని ఎంఎస్ఎంఈ రంగ సామర్థ్యాన్ని పెంపొందించాలి .. శ్రీ జి. కిషన్ రెడ్డి
1,500 కోట్ల రూపాయల అంచనాలతో ఈశాన్య ప్రాంత అభివృద్ధికి అమలు కానున్న ప్రధానమంత్రి ప్రత్యేక పథకం ఎంఎస్ఎంఈ రంగానికి బోనస్గా ఉంటుంది : శ్రీ జి. కిషన్ రెడ్డి
ముఖ్యాంశాలుఎంఎస్ఎంఈలకు సాధికారత కల్పించేందుకు కేంద్ర ప్రభుత్వం కట్టుబడి ఉందని ఈశాన్య ప్రాంత అభివృద్ధి, పర్యాటక మరియు సాంస్కృతిక శాఖ మంత్రి శ్రీ జి. కిషన్ రెడ్డి స్పష్టం చేశారు. ,ఇటీవలి బడ్జెట్ ఎంఎస్ఎంఈ మధ్య పోటీతత్వాన్ని అలవరస్తుందని మంత్రి పేర్కొన్నారు.రానున్న 25 సంవత్సరాల 'అమృత్కాల్' లో దేశ ఆర్థిక వృద్ధిలో ఎంఎస్ఎంఈ లు కీలక పాత్ర పోషిస్తాయని కేంద్ర మంత్రి అన్నారు.ఎంఎస్ఎంఈ రంగానికి ఈశాన్య ప్రాంతంలో అపారమైన అవకాశాలు ఉన్నాయని కేంద్ర మంత్రి పేర్కొన్నారు. వ్యవసాయం, ఫుడ్ ప్రాసెసింగ్, టూరిజం, ఖనిజ ఆధారిత పరిశ్రమలు, ఐటీ, మౌలిక సదుపాయాలు తదితర రంగాల్లో గల అవకాశాలను అందిపుచ్చుకోవాలని శ్రీ జి. కిషన్ రెడ్డి సూచించారుఈశాన్య ప్రాంతంలో అభివృద్ధి అవకాశాలను సద్వినియోగం చేసుకోవడానికి మరియు ఎంఎస్ఎంఈ రంగాన్ని ప్రోత్సహించడానికి సంబంధిత వర్గాలు సమన్వయంతో కలిసి పని చేయాలని ఆయన పిలుపునిచ్చారు.
‘ఎంఎస్ఎంఈ రంగంలో ఈశాన్య ప్రాంతంలో అవకాశాలను సద్వినియోగం చేసుకునేందుకు పోటీతత్వాన్ని పెంపొందించడం’ అనే అంశంపై భారత పరిశ్రమల సమాఖ్య  నిర్వహించిన సదస్సులో కేంద్ర ఈశాన్య ప్రాంత అభివృద్ధి, పర్యాటక మరియు సంస్కృతి మంత్రి శ్రీ జి. కిషన్ రెడ్డి ప్రసంగించారు.
ఎంఎస్ఎంఈ రంగాన్ని ఆర్థిక వ్యవస్థకు వెన్నెముకగా వర్ణించిన కేంద్ర మంత్రి ఆత్మనిర్భర్ భారత్ సాధన కోసం జరుగుతున్న ప్రయత్నాలలో ఎంఎస్ఎంఈ కీలకంగా వ్యవహరించాలని పిలుపు ఇచ్చారు. రానున్న 25 సంవత్సరాల 'అమృత్కాల్' లో దేశ ఆర్థిక వృద్ధిలో ఎంఎస్ఎంఈ లు కీలక పాత్ర పోషిస్తాయని కేంద్ర మంత్రి అన్నారు.
ఈశాన్య ప్రాంతంలో ఎంఎస్ఎంఈలు అభివృద్ధి సాధించేందుకు అపారమైన అవకాశాలు ఉన్నాయని శ్రీ కిషన్రెడ్డి పేర్కొన్నారు. వ్యవసాయం, ఆహార ప్రాసెసింగ్, పర్యాటకం, ఖనిజ ఆధారిత పరిశ్రమలు, ఐటీ, మౌలిక సదుపాయాల కల్పన రంగాల్లో అభివృద్ధికి అవకాశాలు ఉన్నాయని ఆయన వివరించారు. ఈ ప్రాంతంలో సమ్మిళిత అభివృద్ధి సాధించేందుకు గల అవకాశాలను సద్వినియోగం చేసుకోవాలని ఆయన అన్నారు.
ఈశాన్య ప్రాంత అభివృద్ధికి కేంద్ర ప్రభుత్వం కట్టుబడి ఉందని శ్రీ కిషన్రెడ్డి స్పష్టం చేశారు. ఈశాన్య ప్రాంత అభివృద్ధికి సంబంధించి అనేక చర్యలు అమలు చేస్తున్నామని కేంద్ర మంత్రి తెలిపారు. 1,500 కోట్ల రూపాయల అంచనాలతో ఇటీవల ప్రకటించిన ప్రధానమంత్రి డెవలప్మెంట్ ఇనిషియేటివ్ ఫర్ నార్త్ ఈస్ట్ పథకం ఎంఎస్ఎంఈ రంగానికి బోనస్గా ఉంటుందని ఆయన అన్నారు.
ఈశాన్య ప్రాంతం అనేక కొత్త అవకాశాలతో అభివృద్ధి కొత్త దశలోకి ప్రవేశిస్తున్నదని శ్రీ కిషన్రెడ్డి అన్నారు. మారుతున్న పరిస్థితులను సద్వినియోగం చేసుకోవాల్సిన అవసరం ఉందని ఆయన అన్నారు.
సమగ్ర అభివృద్ధి లక్ష్యాన్ని సాధించి మెరుగైన భవిష్యత్తు నిర్మించేందుకు ప్రతి ఒక్కరూ కలిసి పనిచేయాలని శ్రీ కిషన్రెడ్డి అన్నారు. కలలను సాకారం చేసుకునేందుకు ఎంఎస్ఎంఈ లతో సహా సంబంధిత వర్గాలు కృషి చేయాలని ఆయన సూచించారు.
(Visitor Counter : 123
రక్షణ మంత్రిత్వ శాఖ
ముఖ్యమైన వైద్య సామగ్రితో కొత్త మంగళూరు పోర్టుకు చేరుకున్న భారత నౌకాదళ నౌకలు కోచి, తబర్
కొవిడ్ ఉపశమన "ఆపరేషన్ సముద్రసేతు-2"ను ముమ్మరం చేస్తూ, భారత నౌకాదళానికి చెందిన మరో రెండు నౌకలు కోచి, తబర్ మంగళవారం కొత్త మంగళూరు పోర్టుకు చేరుకున్నాయి. అతి ముఖ్యమైన వైద్య పరికరాలను అవి తీసుకొచ్చాయి.
రెండు నౌకల్లో కలిపి, ఐదు కంటైనర్లలో 100 మె.ట. ద్రవరూప వైద్య ఆక్సిజన్, 1200 ఆక్సిజన్ సిలిండర్లు ఉన్నాయి. కువైట్లో ఈ నెల 6న ఈ నౌకలు బయల్దేరాయి.
తర్వాతి కార్యాచరణ కోసం ఈ సామగ్రిని "ఇండియన్ ఆయిల్ కార్పొరేషన్ లిమిటెడ్"కు అప్పగించారు.
ప్రధాన మంత్రి కార్యాలయం
డిఫెన్స్ ఇన్వెస్టిచర్ సెరిమని లో పాలుపంచుకొన్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు న రాష్ట్రపతి భవన్ లో జరిగిన డిఫెన్స్ ఇన్వెస్టిచర్ సెరిమని లో పాలుపంచుకొన్నారు.
ప్రధాన మంత్రి ఒక ట్వీట్ లో -
‘‘రాష్ట్రపతి భవన్ లో జరిగిన డిఫెన్స్ ఇన్ వెస్టిచర్ సెరిమని లో పాలుపంచుకొన్నాను. విశిష్ట సేవ పురస్కారాల ను ఆ సమారోహం లో ప్రదానం చేయడమైంది. ఈ పురస్కారాల ను అందుకొన్న వారందరి ని చూసి మనం గర్వపడుదాం.’’ అని పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
జీ20కు సంబంధించిన వై20 ఎంగేజ్మెంట్ గ్రూప్ ఆధ్వర్యంలో 'షేర్డ్ ఫ్యూచర్: యూత్ ఇన్ డెమోక్రసీ & గవర్నెన్స్' అనే అంశంపై రేపు న్యూఢిల్లీలో మేధోమథన సదస్సు నిర్వహణ
శ్రీ రామ్ కాలేజ్ ఆఫ్ కామర్స్ లోని ప్రజాస్వామ్యం మరియు పాలన అంతర్జాతీయ కార్యక్రమాల కార్యాలయం..భారత ప్రభుత్వ యువజన వ్యవహారాల మంత్రిత్వ శాఖ మరియు క్రీడల మంత్రిత్వ శాఖతో కలిసి ఫిబ్రవరి 22, 2023న మేధోమథన సదస్సును నిర్వహించనుంది. జీ20కు సంబంధించిన మొత్తం ఫ్రేమ్వర్క్లోని యూత్20 ఎంగేజ్మెంట్ గ్రూప్ కార్యకలాపాలలో ఈ వర్క్షాప్ ఒక భాగం.
భారత ప్రభుత్వ యువజన వ్యవహారాల శాఖ సెక్రటరీ శ్రీమతి మీటా రాజీవ్లోచన్ ఈ సమావేశంలో ప్రసంగిస్తారు.
మేధోమథన సదస్సులో మూడు ప్రధాన అంశాలు "డిజిటల్ ఇండియా," "విద్యార్థి-కేంద్రీకృత పాలన" మరియు "విధాన రంగం." ఢిల్లీ-ఎన్సిఆర్ ప్రాంతంలోని ఔత్సాహిక మరియు అనుభవజ్ఞులైన పారిశ్రామికవేత్తలు ఈ కార్యక్రమానికి హాజరయ్యే అవకాశం ఉంది. విదేశాల నుండి ఉన్నత విద్యను అభ్యసిస్తున్న పూర్వ విద్యార్థులు వర్చువల్గా కనెక్ట్ అవుతారు.
సెషన్ తర్వాత చర్చలు మరియు విధాన సిఫార్సులను రిపోర్టర్ నివేదికలో సెషన్ అంశాల సారాంశం సంగ్రహించబడుతుంది.
యువజన వ్యవహారాల శాఖ గురించి:
దేశ భవిష్యత్తుకు యువత ప్రాతినిధ్యం వహిస్తుంది. అలాగే దేశానికి సంబంధించిన అత్యంత విలువైన మానవ వనరు యువత. వారి నిర్మాణాత్మక మరియు సృజనాత్మక శక్తులను సముచితంగా ఉపయోగించుకోవడానికి యువజన వ్యవహారాల శాఖ వారి వ్యక్తిత్వ నిర్మాణం మరియు దేశ నిర్మాణం అనే జంట లక్ష్యాలను అనుసరిస్తుంది.
ఓఐపి-ఎస్ఆర్సిసి గురించి:
శ్రీ రామ్ కాలేజ్ ఆఫ్ కామర్స్  ఇంటర్నేషనల్ ప్రోగ్రామ్ల కార్యాలయం క్రాస్-కల్చరల్ మరియు అకడమిక్ ఎక్స్ఛేంజ్ ప్రోగ్రామ్ల ద్వారా అంతర్జాతీయ సినర్జీలను సృష్టించడం మరియు విస్తరించడం లక్ష్యంగా పెట్టుకుంది. ఇది విశ్వవిద్యాలయాలు, సంస్థలు మరియు అంతర్జాతీయ సంస్థలతో విద్య,పరిశోధన మరియు విద్యా కార్యకలాపాలలో సహకారాన్ని మరియు సహకారాన్ని సులభతరం చేస్తుంది.
2015లో ప్రారంభమైన ఓఐపి,ఎస్ఆర్సిసి అప్పటినుండి హార్వర్డ్ విశ్వవిద్యాలయం , మెల్బోర్న్ విశ్వవిద్యాలయం , ఉట్రెచ్ట్ విశ్వవిద్యాలయం  వంటి ప్రముఖ ప్రపంచ విద్యా సంస్థలతో 175కి పైగా జాతీయ మరియు అంతర్జాతీయ కార్యక్రమాలను యువజన వ్యవహారాల మంత్రిత్వ శాఖ, ఎలక్ట్రానిక్స్ మంత్రిత్వ శాఖ, విదేశీ వ్యవహారాల మంత్రిత్వ శాఖ, సాంస్కృతిక మంత్రిత్వ శాఖ మరియు నీతి ఆయోగ్ అలాగే అనేక రాయబార కార్యాలయాలు మరియు ఢిల్లీలోని ప్రపంచ బ్యాంక్, ఢిల్లీలోని యూఎన్డిపి, ఇంటర్నేషనల్ కోఆపరేటివ్ అలయన్స్- ఆసియా పసిఫిక్, బ్యాంకాక్లో యూనెస్కాప్, పారిస్లోని యూనెస్కో మరియు న్యూయార్క్లోని ఐక్యరాజ్యసమితి ప్రధాన కార్యాలయం వంటి అంతర్జాతీయ సంస్థల సహకారంతో పలు కార్యక్రమాలను నిర్వహించింది.
ప్రధాన మంత్రి కార్యాలయం
శ్రీ గురు గ్రంథ్ సాహిబ్ జీ యొక్క ప్రకాశ్ పర్వ్ నాడు ప్రజల కు శుభాకాంక్షలు తెలిపిన ప్రధాన మంత్రి
మంగళప్రదమైన శ్రీ గురు గ్రంథ్ సాహిబ్ జీ యొక్క ప్రథమ ప్రకాశోత్సవం సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
‘‘శ్రీ గురు గ్రంథ్ సాహిబ్ జీ మనకు సేవ, కరుణల కు తోడు సామరస్యాన్ని కూడా బోధిస్తున్నది. ఒక న్యాయభరితమైన, సమానత్వ భావన తో నిండిన సమాజం దిశ గా బాట ను వేస్తుంది. అన్యాయానికి ఎన్నటికీ తలవంచకూడదని కూడా బోధిస్తుంది. శ్రీ గురు గ్రంథ్ సాహిబ్ జీ ప్రథమ ప్రకాశోత్సవం సందర్భం లో ఇవే శుభకామన లు.
శ్రీ గురు గ్రంథ్ సాహిబ్ జీ తన శుద్ధ బోధనల తో యావత్తు ప్రపంచాన్ని ప్రకాశింపచేస్తోంది.
దీని తో ప్రేరణ ను పొంది, ప్రపంచవ్యాప్తం గా సిఖ్ఖులు అనేక రంగాల లో మార్గదర్శకమైన సేవ ను అందించారు. వారి ధైర్యం మరియు దయాళుత్వం ప్రశంసాయోగ్యమైనవి.
శ్రీ గురు గ్రంథ్ సాహిబ్ జీ మానవాళి కి కలకాలం మార్గదర్శకత్వాన్ని వహిస్తూ ఉండుగాక’’ అని ఒక సందేశం లో ప్రధాన మంత్రి పేర్కొన్నారు.
కార్మిక, ఉపాధికల్పన మంత్రిత్వ శాఖ
ఈపీఎఫ్ఓ పేరోల్ డేటా: 2022 అక్టోబర్ నెలలో ఈపీఎఫ్ఓలో చేరిన 12.94 లక్షల నికర సభ్యులు
ఈపీఎఫ్ఓలో 2022 అక్టోబర్ నెలలో 12.94 లక్షల మంది నికర సభ్యులుగా చేరారు. తాత్కాలిక సభ్యుల వివరాలను ఈపీఎఫ్ఓ 2022 డిసెంబర్ 20న విడుదల చేసింది. ఏడాది వారీగా కొత్తగా చేరిన సభ్యుల వివరాలు పరిశీలించినప్పుడు అక్టోబర్ నెలలో ఈపీఎఫ్ఓలో చేరిన సభ్యుల సంఖ్య 21,026 పెరిగింది. 2021 అక్టోబర్ నెల తో 2022 అక్టోబర్ నెల వివరాలు పోల్చి చూసినప్పుడు ఈ పెరుగుదల నమోదైంది. దాదాపు 2,282 కొత్త సంస్థలు తమ ఉద్యోగులకు సామాజిక భద్రతకు భరోసా కల్పిస్తూ ఉద్యోగుల భవిష్య నిధి ఇతర నిబంధనల చట్టం, 1952 కింద మొదటిసారిగా నమోదు అయ్యాయి.
నెలలో ఈపీఎఫ్ఓలో చేరిన మొత్తం 12.94 లక్షల మంది సభ్యులలో దాదాపు 7.28 లక్షల మంది కొత్త సభ్యులు మొదటిసారిగా సామాజిక భద్రత పరిధిలోకి వచ్చారు. కొత్తగా చేరిన మొత్తం సభ్యుల్లో 18-21 సంవత్సరాల వయస్సు గల 2.19 లక్షల మంది సభ్యులు అత్యధికంగా నమోదు చేసుకున్నారు. దీని తర్వాత 22-25 సంవత్సరాల వయస్సు గల 1.97 లక్షల మంది సభ్యులు ఉన్నారు. చేరిన మొత్తం కొత్త సభ్యుల సంఖ్యలో 18-25 సంవత్సరాల వయస్సు గల వారి సంఖ్య దాదాపు 57.25% గా ఉంది.
అక్టోబర్ నెలలో దాదాపు 5.66 లక్షల మంది సభ్యులు ఈపీఎఫ్ఓ సభ్యత్వం వదులుకున్నారు. అయితే, ఈపీఎఫ్ఓ పరిధిలోకి వచ్చిన సంస్థల్లో ఉద్యోగాల్లో చేరిన వీరు తిరిగి ఈపీఎఫ్ఓ లో చేరారు. సభ్యత్వం తుది పరిష్కారం చేసుకోకుండా వీరు తమ నిధులను గత ఖాతా నుంచి ప్రస్తుత ఖాతాకు బదిలీ చేసుకుని సభ్యత్వాన్ని పునరుద్ధరించుకున్నారు.
అక్టోబర్ నెలలో ఈపీఎఫ్ఓలో ఎక్కువగా సభ్యులుగా చేరారు. అక్టోబర్ నెలలో ఈపీఎఫ్ఓలో 2.63 మంది మహిళలు సభ్యులుగాచేరారు. వీరిలో 1.91 లక్షల మంది మహిళలు మొదటిసారిగా ఈపీఎఫ్ఓలో చేరారు.
ఇది నెలలో నికర మహిళా సభ్యుల చేరికలు 72.73%గా ఉంది.
రాష్ట్రాల వారీగా చేరిన సభ్యుల సంఖ్య పరిశీలిస్తే కేరళ, మధ్యప్రదేశ్, జార్ఖండ్ మొదలైన రాష్ట్రాల్లో చేరిన నికర సభ్యుల సంఖ్య ఎక్కువగా ఉందని వెల్లడైంది. నెలలో కొత్తగా చేరిన సభ్యుల సంఖ్య పరిశీలించినప్పుడు మొదటి ఐదు రాష్ట్రాలు నుంచి చేరిన సభ్యుల సంఖ్య దాదాపు 60.15% గా ఉంది. కొత్తగా చేరిన వారిలో అన్ని వయస్సుల వారు ఉన్నారు. మహారాష్ట్ర, కర్ణాటక, తమిళనాడు, ఢిల్లీ, హర్యానా రాష్ట్రాలకు చెందిన 7.78 లక్షల మంది ఈ నెలలో సభ్యత్వం పొందారు. .
పరిశ్రమల వారీగా విశ్లేషణ జరిపినప్పుడు ‘నిపుణుల సేవలు’ , వాణిజ్య సంస్థల రంగంలో ఈపీఎఫ్ఓలో చేరిన చందాదారుల సంఖ్య ఎక్కువగా ఉంది. ఈ రంగాల్లో ఉపాధి పొందుతూ ఈపీఎఫ్ఓలో చేరిన చందాదారుల సంఖ్య మొత్తం చందాదారుల్లో 48% వరకు ఉంది. గత నెల వివరాలతో పోల్చి చూస్తే ఈ ఏడాది వార్తాపత్రికలు, చక్కెర బియ్యం మిల్లులు రంగాల నుంచి కూడా ఈపీఎఫ్ఓలో చేరిన చందాదారుల సంఖ్య గణనీయంగా పెరిగింది.
ఈపీఎఫ్ఓ పేరోల్ వివరాలు తాత్కాలిక ప్రాతిపదికన రూపొందించడం జరుగుతుంది. ఉద్యోగుల రికార్డులను ఎప్పటికప్పుడు నవీనీకరణ చేయవలసి ఉంటుంది. ఈ ప్రక్రియలో పేరోల్ వివరాలు మారుతుంటాయి. 2018 మే నెల నుంచి పేరోల్ వివరాలను ఈపీఎఫ్ఓ 2017 నవంబర్ నుంచి ఈ వివరాలను విడుదల చేయడం జరుగుతోంది. తొలిసారిగా ఆధార్ వివరాల ఆధారంగా ఈపీఎఫ్ఓ సభ్యత్వం వదులుకొని తిరిగి చేరిన వారి సంఖ్య లెక్క వేసి నెలవారీ వివరాలు సిద్ధం చేయడం జరిగింది.
సంఘటిత రంగంలో పని చేస్తూ సంస్థ సభ్యత్వం పొందిన వారికి ప్రావిడెంట్ ఫండ్, పెన్షన్,బీమా లాంటి సామాజిక భద్రత సౌకర్యాలను ఈపీఎఫ్ఓ కల్పిస్తోంది.
పర్యటక మంత్రిత్వ శాఖ
రేపు హైదరాబాద్లో 'ఏక్ భారత్ శ్రేష్ఠ భారత్ ఎగ్జిబిషన్ ప్రారంభించనున్న శ్రీ ఎం. వెంకయ్యనాయుడు
తెలంగాణ, హర్యానా రాష్ట్రాలకు చెందిన కళలు, వంటలు, పండుగలు, స్మారక చిహ్నాలు, పర్యాటక కేంద్రాలు మొదలైన వివిధ అంశాలపై ఎగ్జిబిషన్ లో సవివర ప్రదర్శన
భారత ఉపరాష్ట్రపతి శ్రీ ఎం. వెంకయ్య నాయుడు రేపు హైదరాబాద్ నగరంలో ‘ఏక్ భారత్ శ్రేష్ఠ భారత్’ ఎగ్జిబిషన్ను ప్రారంభించనున్నారు. ఎగ్జిబిషన్ను సమాచార మరియు ప్రసార మంత్రిత్వ శాఖ ప్రాంతీయ ఔట్రీచ్ బ్యూరో నిర్వహిస్తుంది. ఈ ఎగ్జిబిషన్ లో హైదరాబాద్, హర్యానా రాష్ట్రాలకు చెందిన వివిధ కళారూపాలు, వంటలు, పండుగలు, స్మారక చిహ్నాలు, పర్యాటక ప్రదేశాలు మొదలైన వివిధ ఆసక్తికరమైన అంశాలను సవివరంగా ప్రదర్శిస్తారు. హైదరాబాద్ నాంపల్లి లో ఉన్న పొట్టి శ్రీరాములు విశ్వవిద్యాలయం క్యాంపస్లో 2021 డిసెంబర్ 12 నుండి 14 వరకు ఈ ఎగ్జిబిషన్ను నిర్వహిస్తారు.
దేశ సమగ్రత, సమైక్యత స్ఫూర్తిని పెంపొందించి, దేశ ప్రజల మధ్య సంబంధ బాంధవ్యాలను బలపడేలా చూడాలన్న లక్ష్యంతో కేంద్ర ప్రభుత్వం ఏక్ భారత్ శ్రేష్ఠ భారత్ కార్యక్రమం ద్వారా వినూత్న కృషిని ప్రారంభించింది. దేశానికి స్వాతంత్ర్యం సిద్ధించిన తర్వాత జరిగిన దేశ విలీన కార్యక్రమంలో కీలక పాత్ర పోషించిన సర్దార్ వల్లభభాయి పటేల్ 140 వ జయంతి వేడుకల సందర్భంగా ప్రధానమంత్రి శ్రీ నరేంద్ర మోదీ 2015 అక్టోబర్ 31 న ఏక్ భారత్ శ్రేష్ఠ భారత్ కార్యక్రమాన్ని ప్రారంభించారు.
రాష్ట్రం/ కేంద్రపాలిత ప్రాంతాలను జత చేసి ఏక్ భారత్ శ్రేష్ఠ భారత్ లక్ష్యాలను సాధించడానికి కృషి జరుగుతోంది. ఒక రాష్ట్రం/ కేంద్రపాలిత ప్రాంతం మరో రాష్ట్రం/ కేంద్రపాలిత ప్రాంతంతో ఒక నిర్దిష్ట కాలపరిమితి వరకు జతగా పనిచేస్తాయి. ఈ కాలంలో భాష, సాహిత్యం, వంటలు, పండుగలు, సాంస్కృతిక కార్యక్రమాలు, పర్యాటకం మొదలైన రంగాలలో ఒకదానితో ఒకటి నిర్మాణాత్మక సమన్వయంతో కలిసి పనిచేస్తాయి. ప్రస్తుతం తెలంగాణ, హర్యానా రాష్ట్రాలు ఈ అంశాలలో కలిసి కార్యక్రమాలను అమలు చేస్తున్నాయి. రెండు రాష్ట్రాల భాషల్లో కీలక పదాలను నేర్చుకోవడం, రెండు చెందిన జానపద నృత్యాలను ప్రదర్శించడం, రాష్ట్ర ప్రత్యేక వంటలు, పర్యాటక రంగాన్ని ప్రోత్సహించడం లాంటి వివిధ రంగాలలో పైన పేర్కొన్న అనేక కార్యక్రమాలను రెండు రాష్ట్రాలు నిర్వహిస్తాయి.
ప్రధాన మంత్రి కార్యాలయం
కష్టపడి పనిచేసే మధ్య తరగతి స్ఫూర్తే నవభారతాన్ని నిర్వచిస్తుంది: ప్రధాని
దేశ మధ్య తరగతిని బలోపేతం చేసి వారి అవకాశాలను పెంచిన చొరవలకు సంబంధించిన వ్యాసాలు, గ్రాఫిక్స్, వీడియోలు, సమాచారాన్ని ప్రధాని శ్రీ నరేంద్ర మోదీ అందరితో పంచుకున్నారు.
ప్రధాని ఇలా ట్వీట్ చేశారు:
"మన పురోగతిని, నవకల్పనలను నడపటంలో మధ్యతరగతి అందరికంటే ముందున్నది. వాళ్ళ కష్టపడే తత్వమే నవ భారత స్ఫూర్తిని నిర్వచిస్తోంది. మధ్యతరగతి జీవితాలను మరింత సుఖమయం చేయటానికి మన ప్రభుత్వం ఎప్పటికప్పుడు కృషి చేస్తూనే ఉంది. #9YearsOfEnabledMiddleClass"
(
ఆర్థిక మంత్రిత్వ శాఖ
వ్యవసాయం-అనుబంధ రంగాల కోసం 16 సూత్రాల కార్యాచరణ ప్రణాళిక 
వ్యవసాయం, అనుబంధ రంగాల కోసం ఆర్థిక మంత్రి నిర్మలా సీతారామన్ 16 సూత్రాల కార్యాచరణ ప్రణాళికను 2020-21 కేంద్ర బడ్జెట్‘లో ప్రతిపాదించారు. ఇందులో భాగంగా ‘పీఎం-కుసుమ్’ పథకాన్ని 20 లక్షల మంది రైతులకు వర్తింపజేస్తామని ప్రకటించారు. అలాగే వ్యవసాయ రుణాల పంపిణీ లక్ష్యాన్ని రూ.15 లక్షల కోట్లుగా ప్రతిపాదించారు. రైతుల కోసం ప్రత్యేకించి ‘కిసాన్ రైలు’, ‘కిసాన్ ఉడాన్’ పథకాలను ప్రారంభిస్తామని తెలిపారు. ప్రభుత్వ-ప్రైవేటు భాగస్వామ్యంతో గిట్టుబాటు మద్దతు నిధిద్వారా గిడ్డంగుల నిర్మాణాన్ని ప్రోత్సహిస్తామని ప్రకటించారు. ‘ధాన్యలక్ష్మి’ పేరిట సమితుల స్థాయిలో స్వయంసహాయ బృందాల మహిళల ఆధ్వర్యాన గ్రామీణ స్థాయిలో ధాన్యాగారాల ఏర్పాటును ప్రతిపాదించారు. మత్స్య రంగంలో యువత పాత్రను పెంచే దిశగా 3,447 మంది ‘సాగర మిత్ర’ కార్యకర్తలను నియమించనున్నారు. గిడ్డంగులలోని సరకుల యాజమాన్య హక్కు బదిలీ-NWR ద్వారా రైతులకు రుణ సదుపాయం కల్పించనున్నట్లు ఆర్థిక మంత్రి ప్రకటించారు. ఇందుకోసం జాతీయ ఎలక్ట్రానిక్ వ్యవసాయ మార్కెట్‘ను NWRతో సంధానిస్తామని ఆమె చెప్పారు. బీడు భూముల్లో సౌరశక్తి ఉత్పాదన కేంద్రాల ఏర్పాటుసహా బహుళ అంచెల వ్యవసాయ పద్ధతులను ప్రోత్సహిస్తామని ప్రకటించారు. దేశవ్యాప్తంగా నీటి కొరతను ఎదుర్కొంటున్న 100 జిల్లాల్లో సమస్య పరిష్కారం కోసం సమగ్ర చర్యలను బడ్జెట్‘లో ప్రతిపాదించారు. నీలి ఆర్థిక వ్యవస్థ ప్రగతి దిశగా 2022-23నాటికి 200 లక్షల టన్నుల చేపల ఉత్పత్తిని లక్ష్యంగా పెట్టుకున్నట్లు తెలిపారు. ఈ ఏడాది స్వచ్ఛభారత్ కోసం రూ.12,300 కోట్లు కేటాయించింది. ‘ఉడాన్’ పథకానికి మద్దతుగా 2024 నాటికి దేశవ్యాప్తంగా మరో 100 విమానాశ్రయాలను ప్రభుత్వం అభివృద్ధి చేయనుంది. అలాగే రవాణా మౌలిక వసతుల కల్పన కోసం వచ్చే ఆర్థిక సంవత్సరంలో 1.7 లక్షల కోట్ల రూపాయలు కేటాయించామని ఆర్థిక మంత్రి చెప్పారు. విద్యుత్, పునరుత్పాదక ఇంధన రంగానికి 2020-21లో 22వేల కోట్ల రూపాయలు అందిస్తామని ఆమె తెలిపారు.
గనుల మంత్రిత్వ శాఖ
కీలక, వ్యూహాత్మక ఖనిజ అవసరాలలో స్వావలంబన సాధించేందుకు కృష్టి
మూల దేశాలుగా ఉండనున్న ఆస్ట్రేలియా, అర్జెంటీనా, బొలీవియా, చిలీ
దేశ ఖనిజ భద్రత హామీకి, కీలకమైన, ఖనిజ రంగంలో స్వావలంబనను సాధించేందుకు గనుల మంత్రిత్వ శాఖ నేషనల్ అల్యూమినియం కంపెనీ లిమిటెడ్ , హిందుస్తాన్ కాపర్ లిమిటెడ్ , మినరల్ ఎక్సప్లొరేషన్ కార్పొరేషన్ లిమిటెడ్  భాగస్వామ్యంతో ఖనిజ్ బిదేశ్ ఇండియా లిమిటెడ్  అన్న పేరుతో జాయింట్ వెంచర్ కంపెనీని సృష్టించింది. లిథియం, కోబాల్ట్ తదితర కీలకమైన, వ్యూహాత్మక స్వభావం కలిగిన విదేశీ ఖనిజ ఆస్తులను గుర్తించడం, కొనుగోలు చేయడం కెఎబిఎల్ విధి. ఆత్మనిర్భర్ భారత్ మరింత పుంజుకునులే చేసే లక్ష్యంతో చేపట్టిన ఈ కార్యక్రమం కీలకమైన ఇ- మొబిలిటీ, పునరావృత ఇంధనం, వైద్యం, ఎయిరోస్పేస్, విమానయాన తదితర రంగాల అవసరాలను తీర్చనుంది.
నియమిత అధ్యయనం, ఎంపిక ప్రమాణాల ఆధారంగా, విదేశాలలో ఖనిజ ఆస్తుల సేకరణ అవకాశాలను అన్వేషించడానికి ఎంపిక చేసిన మూలదేశాలను షార్ట్ లిస్ట్ చేయడం జరిగింది. ఇంతవరకు కెఎబిఎల్ కీలక, వ్యూహాత్మక ఖనిజాలు కలిగిన ఆస్ట్రేలియా, అర్జెంటీనా, బొలీవియా, చిలీ వంఇ మూల దేశాలతో సంప్రదింపులు జరుపుతోంది. భావి ఖనిజ విస్తీర్ణానికి సంబంధించి తగిన శ్రద్ధ, పెట్టుబడి నిర్ణయాలను తీసుకోవడానికి ప్రాథమికంగా ప్రభుత్వ యాజమాన్య సంస్థలతో సమాచారాన్ని పంచుకోవడానికి ఆ దేశాల్లో సంబంధిత రాయబార కార్యాలయాలు, భారతీయ సంస్థలు ప్రాథమిక అనుసంధానకర్తలుగా ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
144.54 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 66 లక్షలకు పైగా డోసులు నిర్వహణ
98.36 శాతానికి చేరిన రికవరీ రేటు
గత 24 గంటల్లో 16,764 కొత్త కేసులు నమోదు
దేశవ్యాప్త క్రియాశీల కేసుల సంఖ్య 91,361
వారపు పాజిటివిటీ రేటు  గత 47 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 66,65,290 డోసులతో కలిపి, 144.54 కోట్ల డోసులను  టీకా కార్యక్రమం అధిగమించింది. 1,54,27,550 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,87,564
|
|
రెండో డోసు
|
|
97,08,297
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,85,606
|
|
రెండో డోసు
|
|
1,68,89,042
|
|
18-44 ఏళ్ల వారు
|
|
మొదటి డోసు
|
|
49,88,95,079
|
|
రెండో డోసు
|
|
33,05,31,530
|
|
45-59 ఏళ్ల వారు
|
|
మొదటి డోసు
|
|
19,43,82,386
|
|
రెండో డోసు
|
|
15,00,28,450
|
|
60 ఏళ్లు పైబడినవారు
|
|
మొదటి డోసు
|
|
12,13,19,090
|
|
రెండో డోసు
|
|
9,48,89,670
|
|
మొత్తం
|
|
1,44,54,16,714
గత 24 గంటల్లో 7,585 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,42,66,363 కు పెరిగింది.
దేశవ్యాప్త రికవరీ రేటు 98.36 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 186వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 16,764 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 91,361. మొత్తం కేసుల్లో పాజిటివ్ కేసులు 0.26 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 12,50,837 పరీక్షలు చేశారు. దేశవ్యాప్తంగా ఇప్పటివరకు 67.78 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.89 శాతంగా ఉంది. గత 47 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.34 శాతంగా ఉంది. రోజువారీ పాజిటివిటీ రేటు గత 88 రోజులుగా 2 శాతం కంటే తక్కువగా, 123 రోజులుగా 3 శాతం కంటే తక్కువగా నమోదవుతోంది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
టెలికమ్యూనికేషన్/ఐసిటి ల రంగం లో సహకారానికి భారతదేశాని కి, యునైటెడ్ కింగ్ డమ్ కు మధ్య అవగాహనపూర్వక ఒప్పందంపై సంతకాలకు ఆమోదం తెలిపిన మంత్రిమండలి
టెలికమ్యూనికేషన్స్/ఇన్ఫర్మేషన్ ఎండ్ కమ్యూనికేషన్ టెక్నాలజీస్  రంగంలో సహకారం అశంపై భారతదేశ గణతంత్రానికి చెందిన కమ్యూనికేషన్స్ మంత్రిత్వ శాఖకు, యునైటెడ్ కింగ్ డమ్ ప్రభుత్వానికి చెందిన డిజిటల్, కల్చర్, మీడియా, స్పోర్ట్స్ డిపార్ట్మెంట్  కు మధ్య ఒక అవగాహన పూర్వక ఒప్పంద పత్రం  పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
టెలికమ్యూనికేషన్స్/ఐసిటి స్ రంగంలో పరస్పర అవగాహనను, ద్వైపాక్షిక సహకారాన్ని బలోపేతం చేయడంలో ఈ ఎమ్ఒయు తోడ్పాటు ను అందించనుంది. బ్రెక్సిట్ అనంతర కాలంలో, భారతదేశానికి మరిన్ని అవకాశాలను అందించడం, సహకార పరిధిని విస్తరించడం ఈ ఎమ్ఒయు ఉద్దేశంగా ఉంది.
ఉమ్మడి హితాలు ముడిపడివున్న ఈ కింది రంగాలను ఇరు పక్షాలు సహకారం కోసం గుర్తించాయి:
- టెలికమ్యూనికేషన్స్/ఐసిటి విధానం మరియు నియంత్రణ;
- స్పెక్ట్రమ్ నిర్వహణ;
- మొబైల్ రోమింగ్ సహా టెలికమ్యూనికేషన్ సంధానం;
- టెలికమ్యూనికేషన్స్/ ఐసిటి సంబంధిత సాంకేతిక ప్రామాణీకరణలు, పరీక్షలు చేయడం, ధ్రువపత్రాల జారీ;
- వైర్లెస్ కమ్యూనికేషన్స్;
- 5జి, ఇంటర్నెట్ ఆఫ్ థింగ్స్/మెషీన్ టు మెషీన్, క్లౌడ్ కంప్యూటింగ్, బిగ్ డాటా లు సహా టెలి కమ్యూనికేషన్స్/ ఐసిటి రంగంలో సాంకేతికపరమైన అభివృద్ధి;
- టెలికమ్యూనికేషన్ సంబంధిత మౌలిక సదుపాయాల భద్రత, టెలికమ్యూనికేషన్ సేవల ఏర్పాటుకు, టెలికమ్యూనికేషన్ సేవల వినియోగానికి సంబంధించిన భద్రత;
- ఉన్నత సాంకేతిక విజ్ఞాన సంబంధిత రంగాల్లో సామర్ధ్య నిర్మాణంతో పాటు సాధ్యమైన చోట్లల్లా నైపుణ్యాన్ని ఇచ్చి, పుచ్చుకోవడం;
- సరికొత్త సాంకేతికతలను, సరికొత్త సాంకేతికతల పరిశోధనలను, అలాగే నూతన ఆవిష్కరణలను అభివృద్ధి చేయడంలో సహకరించుకోవడం, వాటి తాలూకు సమాచారాన్ని ఒక పక్షానికి రెండో పక్షం వెల్లడించుకోవడం;
- టెలికమ్యూనినేషన్స్/ఐసిటి రంగంలో సంతకందారు దేశాలు మరియు మూడో పక్షం దేశాల సంయుక్త కృషికి అవకాశాలు ఉన్నాయా అనేది అన్వేషించడం;
- ఉభయ పక్షాలు అంగీకరించే మేరకు టెలికమ్యూనికేషన్స్/ఐసిటి పరిశ్రమ ప్రతినిధి వర్గాల ద్వారా వ్యాపారం, పెట్టుబడి, సాంకేతిక విజ్ఞాన కార్యకలాపాలకు మార్గాన్ని సుగమం చేయడం; సందర్శనలను, కార్యక్రమాలను, ప్రదర్శనలను ఏర్పాటు చేయడం; అలాగే
- ఈ ఎమ్ఒయు పరిధికి లోబడి ఇరు పక్షాల మధ్య అంగీకారం కుదిరే మేరకు టెలికమ్యూనికేషన్స్/ ఐసిటి రంగంలో ఇతర విధాలైన సహకారానికి కూడా అవకాశం ఉంటుంది.
సమాచార, ప్రసార మంత్రిత్వ శాఖ
'న్యూస్ఆన్ఎయిర్' రేడియో ప్రత్యక్ష ప్రసారాల ప్రపంచ ర్యాంకులు
అంతర్జాతీయంగా ప్రాచుర్యం పొందిన ఎయిర్ న్యూస్ 247 'మార్నింగ్ న్యూస్', 'సమాచార్ ప్రభాత్'
'న్యూస్ఆన్ఎయిర్' ర్యాంకుల ప్రమాణాలకు ఆసక్తికరమైన నూతన అదనపు హంగుగా, ప్రపంచవ్యాప్తంగా ప్రజాదరణ పొందిన ఎయిర్ న్యూస్ 247 కార్యక్రమాల ర్యాంకులు కూడా ప్రచురితమయ్యాయి. మార్నింగ్ న్యూస్, సమాచార్ ప్రభాత్, సత్య కే ప్రయోగ్, ఆజ్ సవేరే వంటివి ప్రపంచవ్యాప్తంగా అత్యంత ప్రజాదరణ పొందిన ఎయిర్ న్యూస్ 247 రేడియో కార్యక్రమాలు.
'న్యూస్ఆన్ఎయిర్' యాప్లో 'ఆల్ ఇండియా రేడియో' ప్రత్యక్ష ప్రసారాలు అత్యంత ప్రాచుర్యం పొందిన ప్రపంచ దేశాల  తాజా ర్యాంకుల్లో తొలి 10 స్థానాల్లోకి న్యూజిలాండ్ తిరిగి వచ్చింది. 10వ స్థానం నుంచి సౌదీ అరేబియాను కిందకు నెట్టేసి ఆ స్థానాన్ని ఆక్రమించింది.
ప్రపంచవ్యాప్తంగా  ఎయిర్ ప్రసారాల ర్యాంకుల్లో జరిగిన ప్రధాన మార్పులను చూస్తే; ఎయిర్ త్రిస్సూర్, ఎయిర్ అనంతపురి మొదటిసారి మొదటి 10 స్థానాల్లోకి రాగా, ఎయిర్ కొడైకెనాల్, అస్మిత ముంబయి చోటును కోల్పోయాయి. ఎయిర్ చెన్నై రెయిన్బో 5వ స్థానం నుంచి 8వ స్థానానికి పడిపోగా, ఎయిర్ కోచి ఎఫ్ఎం రెయిన్బో 5వ ర్యాంకుకు చేరింది.
ఎయిర్ ప్రసారాల ప్రపంచ దేశాల  ర్యాంకుల్లో; వివిధ్ భారతి నేషనల్, ఎఫ్ఎం గోల్డ్ దిల్లీ, ఎఫ్ఎం రెయిన్బో దిల్లీ, ఎయిర్ కోచి, వివిధ్ భారతి బెంగళూరు కార్యక్రమాలు న్యూజిలాండ్లో మంచి ఆదరణ పొందాయి. మధ్యప్రాచ్య దేశాల్లో ప్రసిద్ధి చెందడమేగాక, సింగపూర్, హాంకాంగ్, అమెరికాలోనూ ఎయిర్ త్రిస్సూర్కు భారీగా అభిమానులు ఉన్నారు. తొలి 10 దేశాల్లోనూ 'వివిధ్ భారతి నేషనల్' అత్యంత ఇష్టమైన కార్యక్రమంగా కొనసాగుతోంది.
'ఆల్ ఇండియా రేడియో'కు చెందిన 240కి పైగా రేడియో ప్రసారాలు 'ప్రసార భారతి' అధికారిక యాప్ అయిన 'న్యూస్ఆన్ఎయిర్' యాప్ ప్రసార్లో ప్రత్యక్ష ప్రసారం అవుతున్నాయి. 'న్యూస్ఆన్ఎయిర్' యాప్లోని 'ఆల్ ఇండియా రేడియో' ప్రసారాలకు మన దేశంలోనేగాక, ప్రపంచవ్యాప్తంగా 85కు పైగా దేశాలు, 8000 నగరాల్లో పెద్ద సంఖ్యలో శ్రోతలు ఉన్నారు.
'న్యూస్ఆన్ఎయిర్' యాప్లో ఎయిర్ ప్రత్యక్ష ప్రసారాలు అత్యంత ప్రజాదరణ పొందిన అగ్ర దేశాల  జాబితా, 'న్యూస్ఆన్ఎయిర్' యాప్లో 'ఆల్ ఇండియా రేడియో'కు చెందిన ప్రజాదరణ పొంది ప్రసారాల వివరాలు ఇక్కడ ఉన్నాయి. దేశాలవారీగానూ వివరాలను చూడవచ్చు. ఈ ఏడాది ఆగస్టు 1-15 తేదీల్లో పక్షం రోజుల సమాచారంపై ఆధారపడి ఈ ర్యాంకులను ప్రకటించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీల వద్ద అందుబాటులో 170.95 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.37 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,70,95,24,720
|
|
అందుబాటులోని నిల్వలు
|
|
12,37,14,841
170.95 కోట్లకు పైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 12.37 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
మంత్రిమండలి
భారతదేశం లో తాయిపే ఎకనామిక్ అండ్ కల్చరల్ సెంటర్ కు మరియు తాయిపే లోని ఇండియా తాయిపే అసోసియేశన్ కు మధ్య ద్వైపాక్షిక పెట్టుబడి ఒప్పందం పై సంతకాలకు ఆమోదం తెలిపిన మంత్రివర్గం
భారతదేశం లో తాయిపే ఎకనామిక్ అండ్ కల్చరల్ సెంటర్  కు మరియు తాయిపే లోని ఇండియా తాయిపే అసోసియేషన్  కు మధ్య ద్వైపాక్షిక పెట్టుబడి ఒప్పందం పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
బిఐఎ ఉభయ పక్షాల మధ్య పెట్టుబడి ప్రవాహాల ను పెంచే అవకాశం ఉంది. అలాగే ఇది టిఇసిసి కి మరియు ఐటిఎ కు మధ్య పెట్టుబడుల కు తగిన రక్షణ ను అందించ గలుగుతుంది. పెట్టుబడుల కు సంబంధించిన అంశాల లో వివక్ష కు తావు ఉండనటువంటి సమాన అవకాశాలు గల క్షేత్రాన్ని ఏర్పరచడానికి పూచీ పడడం ద్వారా పెట్టుబడిదారుల లో విశ్వాసాన్ని ఇది పెంపొందించడం తో పాటు వారికి సౌకర్యాల స్థాయి ని పెంచనూగలదు. విదేశీ ప్రత్యక్ష పెట్టుబడి కి భారతదేశాన్ని ఓ ప్రముఖ గమ్య స్థానంగా చూపడం లో బిఐఎ సహాయకారి కాగలదు.
(